কামৰূপ (গ্ৰাম্য) জিলাৰ বামুনীগাঁৱত শনিবাৰে সন্ধিয়া সংঘটিত হোৱা এক ভয়ংকৰ পথ দুৰ্ঘটনাত দুজন লোক নিহত হয়। এখন চাৰিচকীয়া বাহনৰ সৈতে বাইকৰ মুখামুখি সংঘৰ্ষৰ ফলতে লোক দুজন নিহত হয়।
ঘটনা অনুসৰি কামৰূপৰ বকো আৰক্ষী থানাৰ অন্তৰ্গত বামুনীগাঁৱৰ ৩৭ নং ৰাষ্ট্ৰীয় ঘাইপথত এ এছ ০১ ডি টি ৩৬০০ নম্বৰৰ হুণ্ডাই ইয়'ন গাড়ী এখনৰ সৈতে এ এছ ২৫ এইচ ৬৫১৫ নম্বৰৰ বাইকখনৰ মুখামুখি সংঘৰ্ষৰ ফলতে ভয়ংকৰ দুৰ্ঘটনাটো সংঘটিত হয়।
দুৰ্ঘটনাটোৰ ফলত এজন বাইক আৰোহীৰ থিতাতে মৃত্যু হোৱাৰ হয় আৰু দুৰ্ঘটনাটোত গুৰুতৰভাৱে আঘাতপ্ৰাপ্ত আন এজন লোকৰ চিকিৎসালয়ত মৃত্যু হয়। উক্ত দুৰ্ঘটনাত নিহত লোক দুজনৰ এজনৰ নাম জয়ন্ত কলিতা বুলি চিনাক্ত হোৱাৰ বিপৰীতে আনজনক এতিয়ালৈকে চিনাক্ত কৰিব পৰা হোৱা নাই।
আনহাতে, ইয়'নখনৰ যাত্ৰী বকোৰ মৰাকলহীৰ বিমলা খাতুন নামৰ এগৰাকী মহিলা আঘাতপ্ৰাপ্ত হৈ বামুণীগাঁও চিকিৎসালয়ত চিকিৎসাধীন হৈ আছে।
গাড়ীখনত আন তিনিজন লোকো আছিল বুলি জানিব পৰা গৈছে আৰু দুৰ্ঘটনাটো সংঘটিত হোৱাৰ পিছতে তেওঁলোক ঘটনাস্থলীৰ পৰা পলায়ন কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
